Jonas Engström
Ura > Seuraura

Engström on SPAIF:n kasvatti. Hän siirtyi juniorina sittemmin Södertälje SK:hon. Kaudella 2008–2009 Engström oli 14 osumallaan J18 Elitissä joukkueensa paras maalintekijä. Kaudella 2009–2010 hän oli tehoilla 20+22=42 Södertäljen J20-joukkueen toiseksi paras pistemies Thom Flodqvistin jälkeen. Engström teki seurassa Elitserien-debyyttinsä 24. lokakuuta 2009 Frölundaa vastaan. Hänet merkittiin Södertäljen 13. hyökkääjäksi. Engström pelasi ottelussa kuitenkin vain seitsemän sekuntia. Kaikkiaan hän sai liigassa tililleen kymmenen runkosarjaottelua ilman tehopisteitä. Engström pelasi myös neljä Kvalserien-ottelua ilman tehopisteitä. Kaudella 2010–2011 hän pelasi Elitserienissä 24 runkosarjaottelua ilman tehopisteitä. Tammikuussa 2011 Södertälje lainasi Engströmin Ruotsin kolmanneksi korkeimmalle sarjatasolle maan I-divisioonan Vita Hästeniin, jossa hän pelasi kauden loppuun. Joukkue eteni Kvalserieniin, mutta jäi kuitenkin ilman sarjanousua.
Kaudeksi 2011–2012 Södertälje putosi Ruotsin toiseksi korkeimmalle sarjatasolle HockeyAllsvenskaniin, jossa Engström teki ensimmäisellä kaudellaan 47 runkosarjaottelussa tehot 5+9=14. Maaliskuussa 2012 hän teki seuran kanssa vuoden mittaisen jatkosopimuksen. Kaudella 2012–2013 Engström eteni Södertäljen kanssa Kvalserieniin, mutta joukkue jäi kuitenkin ilman sarjanousua. Helmikuussa 2013 hän teki seuran kanssa kaksivuotisen jatkosopimuksen. Kaudella 2014–2015 Engström nousi Södertäljen kapteeniksi. Hänen joutui kuitenkin loppukaudeksi sivuun helmikuussa 2015. Joukkueen kausi päättyi putoamiseen HockeyEttaniin.
Engström siirtyi kaudeksi 2015–2016 jatkamaan Allsvenskan-pelejään kaksivuotisella sopimuksella Oskarshamniin. Hänet nimettiin joukkueen kapteeniksi. Maaliskuussa 2017 Engström teki seuran kanssa kaksivuotisen jatkosopimuksen. Kaudella 2018–2019 hän oli jakoi tehoilla 15+22=37 Oskarshamnin sisäisen maalipörssin voiton Alex Hutchingsin ja Filip Sveningssonin kanssa sekä sijoittui sisäisessä pistepörssissä toiseksi Hutchingsin jälkeen. Pudotuspeleissä Engström jakoi kuudella osumallaan joukkueen sisäisen maalipörssin voiton Joakim Thelinin kanssa. Finaalisarjassa Timråa vastaan hän teki kaksi voittomaalia. Seitsemännessä ottelussa 8. huhtikuuta 2019 Engström teki Oskarshamnin 0–3-voittoon päättyneen ottelun voittomaalin, joka ratkaisi joukkueelle sarjanousun SHL:ään.
Kaudeksi 2019–2020 Engström siirtyi kaksivuotisella sopimuksella SHL-joukkue Växjö Lakersiin. Hän pelasi siellä alkukaudella 13 ottelua tehden kaksi syöttöpistettä, kunnes marraskuussa 2019 Engströmin sopimus purettiin yhteisymmärryksessä. Samana päivänä hänen vahvistettiin palaavan Oskarshamniin. Engström palasi myös joukkueen kapteeniksi, kun roolissa kauden aloittaneen Johan Almin kausi päättyi loukkaantumiseen jo lokakuussa. Hän avasi maalitilinsä SHL:ssä kahdella osumalla 19. joulukuuta 2019 vieraissa Linköpingiä vastaan. Engströmin toinen maali syntyi ylivoimalla ja se jäi Oskarshamnin 2–3-voittoon päättyneen ottelun voittomaaliksi. Hän teki joukkueessa 33 runkosarjaottelussa tehot 9+8=17, joilla Engström jakoi Oskarshamnin sisäisen pistepörssin toisen sijan Filiph Engsundin, Simon Després'n ja Arsi Piispasen kanssa. Helmikuussa 2021 hän teki seuran kanssa vuoden mittaisen jatkosopimuksen. Vuotta myöhemmin helmikuussa 2022 Engström teki Oskarshamnin kanssa kolmivuotisen jatkosopimuksen. Hän toimi joukkueen kapteenina kaikkiaan kahdeksalla kaudella, kunnes kauden 2022–2023 jälkeen toukokuussa 2023 Engströmin tiedotettiin luopuvan roolista. Kauden 2023–2024 päätteeksi Oskarshamn putosi Allsvenskaniin.
Huhtikuussa 2024 Engströmin uutisoitiin jättävän Oskarshamnin joukkueen pudottua Allsvenskaniin. Joulukuussa hän siirtyi loppukauden 2024–2025 kattavalla ja vuoden 2024 loppuun asti kestävän tarkastelujakson sisältävällä sopimuksella SM-liigajoukkue Tapparaan oltuaan alkukauden ilman sopimusta. Tarkastelujakson aikana Engström pelasi Tapparassa viisi ottelua ilman tehopisteitä, jonka jälkeen Tappara tiedotti, ettei hän jatka joukkueessa. Tammikuussa 2025 Engström siirtyi loppukauden kattavalla ja yhden optiovuoden sisältävällä sopimuksella Mestis-joukkue Jokereihin. Hän ehti pelata siellä vain yhden ottelun ilman tehopisteitä, kunnes Jokerit tiedotti Engströmin jättävän joukkueen.